Dunderklumpen!

Dunderklumpen! er en svensk delvis animert fantasyfilm fra 1974 regissert av Per Åhlin. Den handler om personene Camilla, Jens og Pappa Beppe i tillegg til animasjonsfigurene, Dunderklumpen, Pellegnillot, En-Dum-En, Løvenius, Dukkhild, Enøye, Blomsterhåret, Jorm, Anne Armodsdatter og Humla. Den regnes som den første animerte langfilmen i Sverige. Den blander animasjon og realfilm. Manus er basert på en bildebok skapt av Beppe Wolgers i 1969. Han spiller også hovedrollen i filmen og skrev manus.
Filmen vant en Guldbagge for beste regi. I tillegg ble den belønnet med to Chaplinpriser (Gunnar Karlsson og Per Åhlin) og Svenska Filminstitutets kvalitetsbidrag (207 000 kr).


== Handling ==
Det er midtsommeraften i nordre Jemtland i Sverige. På verandaen sitter far og mor og drikker kaffe, og inne i huset sover deres yngste datter Camilla. I samme traktene bor også Dunderklumpen. Han bor helt alene i et meget stille og rolig område i Jämtlandsfjellene. På midtsommeraften kjenner han seg veldig ensom og går derfor ut for å lete etter venner. Han smyger seg inn i Camillas soverom og vekker hennes fire dukker til live. Han begir seg så avgårde med dukkene og hennes skattekiste, men observeres av Jens, Camillas bror. Jens forsøker å følge etter ham, mens hans far Beppe følger etter. I skogen får den pengegriske Enøye se Dunderklumpen og hans spaserende dukker. Han får også øye på skattekista og stjeler denne ved å kaste en drøss med falske pengesedler rundt seg for å avlede oppmerksomheten. Mens Dunderklumpen og hans venner er opptatt av å samle sammen sedlene tar Enøye gullkista og stikker. Jakten går videre gjennom skog og til vanns der de møter den gigantiske kjempen Jorm. Skattekisten som Enøye er så opptatt av, viser seg å inneholde ting som for barn er mer verdifullt å eie enn penger. Jens og hans far får oppleve en magisk sommernatt.


== Om filmen ==
ProduksjonFilmen ble produsert fra 1970 til 1974 og ble innspilt i nærheten av Beppe Wolgers' sommerhus i Ströms Vattudal. De animerte delene ble lagd i Animation Studio. Det ble lagt over 150 000 skisser og tegninger til filmen.
Anmelderne«Festlige fyrer i stillestående film», skrev Aftenpostens anmelder og mente den var for lang, men teknisk bra gjennomført. Anmelderen i VG gav den terningkast tre.
PublikumDen innbrakte over 5,8 millioner kroner i Sverige og ble sett av 552 000.


== Rollebesetning ==


=== Originalstemmer ===


=== Norske stemmer ===
I den norske versjonen fra 1975 er stemmene ved Rolf Just Nilsen (Dunderklumpen), Per Theodor Haugen (faren Beppe og fortelleren), Sølvi Wang (moren og Blomsterhår), Knut Risan (bamse og fossen), Lasse Kolstad (fjellet Gorm), Aud Schønemann (Elvira), Tom Tellefsen (dukkehunden), Arve Opsahl (løven), Anne Marit Jacobsen (dukke), Jon Eikemo (humle), Gisle Straume (seterbu), Henki Kolstad (Enøye) og Simen Sand (Jens). Det kan ellers nevnes at den norske versjonen besto av en produksjonstab på seks personer, der Ola Solum hadde regi. Den "oppnorskede" versjonen hadde en kostnad på rundt 176 000.


== Animasjon ==
Tibor Belay
Hans Åke Gabrielsson
Birgitta Jansson
Kjeld Simonsen
Ib Steinaa
Per Svensson
Per Åhlin


== Referanser ==


== Eksterne lenker ==
(en) Dunderklumpen! på Internet Movie Database 
(no) Dunderklumpen! hos Filmfront 
(sv) Dunderklumpen! i Svensk Filmdatabas 
(da) Dunderklumpen! i Danmark Nationale Filminstitut 
(nl) Dunderklumpen! på MovieMeter 
(en) Dunderklumpen! på AllMovie 
(en) Dunderklumpen! på Turner Classic Movies